वोडाफोन कर मुद्दे के हल को लेकर ब्रिटेन आशान्वित  
उद्योगपतियों को संबोधित करने के बाद ब्रिटेन के व्यापार अनुसंधान और दक्षता मामलों के राज्यमंत्री विंस केबल ने कहा, यह कानूनी मुद्दा है।
ब्रिटेन के राज्यमंत्री विंस केबल ने मंगलवार को कहा कि वह वोडाफोन कर मुद्दे के समाधान को लेकर आश्वस्त हैं। उद्योगपतियों को संबोधित करने के बाद ब्रिटेन के व्यापार अनुसंधान और दक्षता मामलों के राज्यमंत्री विंस केबल ने कहा, यह कानूनी मुद्दा है। मैं आपको मुद्दे के हल के लिए समयसीमा नहीं बता सकता। हालांकि उन्होंने उम्मीद जताई कि मामला सुलझ जाएगा।  उन्होंने कहा, वे नई दिल्ली में वाणिज्य मंत्री आनंद शर्मा और सड़क परिवहन मंत्री कमलनाथ से भेंट करेंगे। उनके साथ वोडाफोन कर मुद्दे पर बातचीत होने की संभावना है।  वोडाफोन आयकर विभाग के 11,200 करोड़ रुपये के कद दावे को लेकर कानूनी लड़ाई लड़ रही है। यह मामला वोडाफोन द्वारा हांगकांग की हचीसन की हचीसन-एस्सार में 67 फीसदी हिस्सेदारी खरीदने से जुड़ा है। कंपनी ने यह हिस्सेदारी 11.2 अरब डॉलर में खरीदी थी।